ପୁରୀଃ ପୁରୀରେ ବଲିଉଡ ଅଭିନେତ୍ରୀ କଙ୍ଗନା ରଣାୱତ । ମହାପ୍ରଭୁଙ୍କ ଦର୍ଶନ କରି ଆର୍ଶୀବାଦ ନେଇଛନ୍ତି କଙ୍ଗନା । କଡା ସୁରକ୍ଷା ମଧ୍ୟରେ ତାଙ୍କୁ ଶ୍ରୀମନ୍ଦିର ନିଆଯାଇଥିଲା । ସିଂହଦ୍ବାର ସମ୍ମୁଖରେ ପହଞ୍ଚିବା ପରେ ସିଂହାରୀ ସେବାୟତ ମହାପ୍ରଭୁଙ୍କ ଫଟୋ ଦେଇ କଙ୍ଗନାଙ୍କୁ ସ୍ୱାଗତ କରିଥିଲେ । ପତିତ ପାବନଙ୍କୁ ଦର୍ଶନ କରିବା ପରେ ବାଇଶି ପାହାଚ ଓ ସାତ ପାହାଚ ହୋଇ ମହାପ୍ରଭୁଙ୍କ ମଙ୍ଗଳ ଆଳତି ଦର୍ଶନ କରିଥିଲେ କଙ୍ଗନା ।
ମହାପ୍ରଭୁଙ୍କ ଦର୍ଶନ କରିବାକୁ ବହୁତ ଇଚ୍ଛା ଥିଲା । ସେ ଅଭିଳାଷା ମୋର ପୂରଣ ହୋଇଛି । ବର୍ଷ ଆରମ୍ଭରୁ ଶ୍ରୀଜିଉଙ୍କ ଦର୍ଶନ କରି ଧନ୍ୟ ମନେ କରୁଥିବା କହିଛନ୍ତି କଙ୍ଗନା । ଏହାସହ ସେ ଜଗନ୍ନାଥଙ୍କ ନିକଟରେ ସମସ୍ତଙ୍କ ସୁଖ, ସମୃଦ୍ଧି କାମନା କରିଥିବା କହିଛନ୍ତି । ସୁଶାନ୍ତ ସିଂହ ରାଜପୁତଙ୍କ ମୃତ୍ୟୁ ଘଟଣାରେ ବେଶ ଚର୍ଚ୍ଚାକୁ ଆସିଥିଲେ କଙ୍ଗନା ।
